Diari Oficial de la Generalitat Valenciana


Sumari del DOGV 5285, del 21-06-2006 (2006/6484)

RESOLUCIÓ de 23 de maig de 2006, del director general de Transports, Ports i Costes sobre transmissió de la concessió del servici regular de transport de viatgers per carretera permanent d'ús general CVCS-103 Vilafranca-Morella de Jacinto Altaba Segura a Automóviles Altaba, S.L.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5285

Data del DOGV
:   21-06-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/6484


Data del document
:   23-05-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vilafranca
    * Morella
    * transport públic
    * transport de viatgers

RESOLUCIÓ de 23 de maig de 2006, del director general de Transports, Ports i Costes sobre transmissió de la concessió del servici regular de transport de viatgers per carretera permanent d'ús general CVCS-103 Vilafranca-Morella de Jacinto Altaba Segura a Automóviles Altaba, S.L. [2006/6484]  
Vist l'escrit presentat pel Sr. Jacinto Altaba Segura, en data 27 de febrer de 2006, en nom i representació de la mercantil Automóviles Altaba, SL, en què sol·licita la transmissió de la concessió de servici regular de transport de viatgers per carretera permanent d'ús general entre Vilafranca-Morella (CVCS-103), de Jacinto Altaba Segura a la citada mercantil Automóviles Altaba, SL, i d'acord amb els següents:  
Fets  
Primer. Amb data 5 de juny de 1998, s'adjudica per Resolució del conseller d'Obres Públiques, Urbanisme i Transports, el servici públic regular permanent d'ús general de transport de viatgers per carretera entre Vilafranca-Morella (CVCS-103).  
Segon. Amb data 27 de febrer de 2006 es va presentar davant del Servici Territorial de Transports de Castelló, sol·licitud de transmissió de la concessió de servici públic de transport de viatgers per carretera permanent d'ús general Vilafranca-Morella (CVCS-103), per Jacinto Altaba Segura a favor d'Automóviles Altaba, SL.  
Tercer. Que el termini de duració de la concessió s'establix fins al dia 28 d'agost de 2013.  
Als anteriors fets se li apliquen els següents:  
Fonaments de dret  
Primer. L'article 94 del Reial Decret 1211/1990, de 28 de setembre, que aprova el Reglament de la Llei d'Ordenació dels Transports Terrestres, indica que la transmissió de concessions requerirà l'autorització prèvia de la Direcció General de Transports, Ports i Costes i la posterior formalització en escriptura pública.   
Així mateix establix que les sol·licituds es formularan per ambdós parts i en estes es farà constar l'acceptació, per part del futur concessionari, del conjunt de drets i deures derivats de la concessió i de les obligacions contretes pel cedent com a concessionari del servici, i l'empresa haurà de justificar la seua capacitat per a la prestació del servici i, si es tracta de segona o successives transmissions, l'autorització no podrà atorgar-se si no ha transcorregut, des que es va autoritzar l'anterior, un termini equivalent almenys a la quarta part de la duració total del termini de la concessió.  
Establix a més l'al·ludit article, que la transmissió comportarà la dels mitjans materials adscrits a esta, per a la qual cosa s'hauran de transmetre les autoritzacions de transport discrecional a què es troben adscrits els vehicles corresponents o l'afecció d'altres, proveïts de les corresponents autoritzacions de transport discrecional que, a satisfacció de l'administració els substituïsquen. També es menciona la subrogació del concessionari en els drets i les obligacions que enfront de l'administració tinguera el cedent, i haurà de constituir al seu nom les fiances i garanties econòmiques que corresponguen.  
Quant a la duració de la concessió, l'incís final de l'apartat 3 del mencionat article 94 del ROTT, establix que no serà necessari esperar el termini previst quan es tracte d'un simple canvi en la forma jurídica de l'empresa titular de la concessió.  
Segon. És competent el director general de Transports, Ports i Costes, per a dictar la present resolució, d'acord amb l'article 94.2 del Reglament de la Llei d'Ordenació dels Transports Terrestres, en relació amb l'article 21 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Vistos els antecedents descrits i la resta de normativa aplicable, resolc  
Autoritzar la transmissió de la concessió administrativa de servici de transport públic regular permanent d'ús general de viatgers per carretera Vilafranca-Morella (CVCS-103) de Jacinto Altaba Segura a favor de la mercantil Automóviles Altaba, S.L.  
Contra la present resolució, que no posa fi a la via administrativa, es pot posar la interposició de recurs d'alçada davant del secretari autonòmic d'Infraestructures, en el termini d'un mes a partir de l'endemà de la seua notificació, d'acord amb el que preveu l'article 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí de qualsevol altra acció que s'estime oportuna.  
València, 23 de maig de 2006.. El director general de Transports, Ports i Costes: Vicente Dómine Redondo.